google/wiki40b huggingface dataset:
Λευτέρης Σακελλαρίου

Καριέρα

Η καριέρα του ξεκίνησε από τις ακαδημίες του Παναθηναϊκού, όπου έμεινε για περίπου τέσσερα χρόνια. Αποχώρησε  στα 17 του και μετακόμισε στον Φωστήρα. Ούτε εκεί όμως πήρε τις ευκαιρίες που θα περίμενε και έπειτα από δύο χρόνια πήγε στον Εθνικό Αστέρα.
Εκεί αρχικά συνάντησε τον Μπάμπη Τεννέ και σταδιακά έπαιρνε τις ευκαιρίες που ήθελε. Τη σεζόν 2008-2009, στην ομάδα της Καισαριάνης έρχεται ο Αντώνης Μανίκας, ο οποίος του δίνει φανέλα βασικού. Από εκεί τον ανακαλύπτει ο Πανθρακικός.
Ο Ίλιε Ντουμιτρέσκου, που ήταν τότε προπονητής στον Πανθρακικό, εισηγείται την απόκτησή του και έτσι ο 23χρονος κάνει το άλμα για τη Σούπερ Λιγκ. Ο Ρουμάνος φεύγει από την ομάδα στην αρχή της περίοδου και αναλαμβάνει ο Γάλλος Αλμπέρ Καρτιέ. Ο Σακελλαρίου κάνει της πρώτες του συμετοχές στην Σουπερ Λίγκ. Με την έλευση του Παύλου Δερμιτζάκη ο Σακελλαρίου καθιερώνεται στο αριστερό άκρο της άμυνας του Πανθρακικού.
Ο Δερμιτζάκης φεύγει από τον Πανθρακικό το καλοκαίρι του 2010 για τον ΠΑΟΚ, όπου η ομάδα χρείαζεται έναν ακόμα παίκτη για την αριστερή πτέρυγα της άμυνας. Εκτιμώντας το ταλέντο του λίγες μέρες αργότερα ο Παύλος Δερμιτζάκης εισηγείται την απόκτησή του στον ΠΑΟΚ. Η μεταγραφή του ολοκληρώνεται την τελευταια μέρα της μεταγραφικής περιόδου του καλοκαιριού.
O Σακελλαρίου κάνει την πρώτη του εμφάνιση με την φανέλα του ΠΑΟΚ σε αγώνα του Γιουρόπα Λιγκ εναντίον της Διναμό Ζάγκρεμπ στις 30 Σεπτεμβρίου 2010 στην Τούμπα.
Tην αρχή της σεζόν 2011-12 παραχωρείται ως δανεικός στην Κέρκυρα
Το καλοκαίρι του 2013 μένει ελεύθερος απο τον ΠΑΟΚ. Αργότερα υπογράφει στην Βουλγαρική ομάδα Α' εθνικής κατηγορίας Λιούμπιμετς 2007.
Νικολάι Ουσίκοφ

Καριέρα

Ο Νικολάι Ουσίκοφ ξεκίνησε την καριέρα στην Λοκομοτίβ Πλόβντιβ (2003-04) και ακολούθησε για μια πενταετία η Λέφσκι Σόφια (2004-09). Επόμενος σταθμός η Ιταλία, όπου αγωνίστηκε για την Βόλεϊ Τρικολόρε Ρέτζιο Εμίλια (2009-10), την Πάντοβα (2010-11), την Μολφέττα (2011-12) και την Τρεντίνο (2012-13). Στη συνέχεια θα παίξει στο ρωσικό πρωτάθλημα για λογαριασμό της Τιούμεν (2013-14), ακολούθησε η UPCN (2014-17) της Αργεντινής για να επιστρέψει στην πατρίδα του για την Νεφτοχιμίκ Μπουργκάς (2017). Τον Ιανουάριο του 2018 υπέγραψε στον Π.Α.Ο.Κ..
Γκραν Πρι Μονακό 2019 (Φόρμουλα 1)

Αγώνας

Ο αγώνας διεξήχθει την Κυριακή 26 Μαΐου 2019.
Ροβέρτος Μάλλιος Γκάλιτς

Σε συλλογικό επίπεδο

Ξεκίνησε το ποδόσφαιρο το 1923 από τον Ήφαιστο Κωνσταντινούπολης και το 1928 πήρε μεταγραφή για την ΑΕΚ, στην οποία αγωνίστηκε ως ομογενής. Πέντε χρόνια αργότερα (27 Σεπτεμβρίου 1933) πήγε στην Κύπρο ως παίκτης-προπονητής του Τραστ Λευκωσίας, όπου ολοκλήρωσε την ποδοσφαιρική του καριέρα. Στον Τραστ αγωνίστηκε την περίοδο 1933-1936. Ήταν αρχηγός και προπονητής της ομάδας. Κατέκτησε ένα πρωτάθλημα και ένα κύπελλο.

Στην εθνική Ελλάδας

Αγωνίστηκε 12 φορές με την εθνική Ελλάδας και πέτυχε 1 γκολ, το διάστημα μεταξύ 1930-1933. Το ντεμπούτο του πραγματοποιήθηκε στις 2 Μαρτίου 1930 στον εκτός έδρας φιλικό αγώνα εναντίον της Β' Ιταλίας. Στις 13 Δεκεμβρίου 1931 σημείωσε το μοναδικό του τέρμα με τη γαλανόλευκη φανέλα όταν άνοιξε το σκορ με εύστοχη εκτέλεση πέναλτι στην εντός έδρας φιλική αναμέτρηση εναντίον της Β' Ουγγαρίας.

Καριέρα προπονητή

Την περίοδο 1934-35 ως προπονητής του Τραστ Λευκωσίας, κατέκτησε τόσο το πρώτο παγκύπριο πρωτάθλημα όσο και το πρώτο Κύπελλο Κύπρου, όντας η πρώτη ομάδα που πέτυχε το νταμπλ στο κυπριακό ποδόσφαιρο. Ακολούθως διετέλεσε προπονητής της Τουρκικής Λέσχης Λευκωσίας (1936-37) και του Πεζοπορικού Λάρνακας (1937-1940).
The Amazing Spider-Man 2

Περίληψη

Ο Spider-Man συνεχίζει την καριέρα του ως υπερήρωας της Νέας Υόρκης. Ταυτόχρονα προσπαθεί να αντεπεξέλθει στα καθήκοντα του ως Πίτερ Πάρκερ. Όμως τα πράγματα θα δυσκολέψουν ακόμη περισσότερο όταν θα εμφανιστεί ένας νέος εχθρός θα εμφανιστεί, ο Ηλέκτρο. Στην πορεία ένας παλιός του φίλος, ο Χάρι Όσμπορν θα εμφανιστεί ο οποίος θέλει το αίμα του Spider-Man. Κάποια στιγμή ο Ηλέκτρο και ο Χάρι Όσμπορν θα συνεργαστούν. Και εξαρτάται από τον Spider-Man να τους σταματήσει πριν καταστρέψει την πόλη που αγαπά τόσο πολύ.

Ανάπτυξη

Ήδη πριν από την κυκλοφορία της πρώτης ταινίας είχε ανακοινωθεί από τον παραγωγό Μάθιου Τόλμαχ ότι θα γίνει μια δεύτερη ταινίαμε προτιθέμενη ημερομηνία κυκλοφορίας την 1η Μαΐου 2014. Τον Ιούνιο του 2012 ο Μαρκ Γουεμπ είχε δηλώσει ότι δεν ήταν σίγουρος το αν θα σκηνοθετούσε την συνέχεια της ταινίας, παρ'όλα αυτά στις 28 Σεπτεμβρίου 2012 επιβεβαιώθηκε ότι θα επιστρέψει για να σκηνοθετήσει τη συνέχεια.Μέχρι το τέλος της χρονιάς επιβεβαιώθηκε η συμμετοχή των Ντέιν ΝτεΧάαν,Κρις Κούπερ,Πολ Τζιαμάτι και Φελίσιτι Τζόουνς. στην ταινία αντίστοιχα.
Τον Οκτώβριο του 2012 ανακοινώθηκε ότι  η Σέιλιν Γούντλεϊ θα υποδυθεί την Μαίρη Τζέιν Γουάτσον στην ταινία.Στις 14 Μαρτίου 2013 ανακοινώθηκε ότι η Σέιλιν Γούντλεϊ,της οποίας ο ρόλος της ήταν πολύ μικρός στην ταινία, είχε γυρίσει όλες τις σκηνές της στην ταινία.Ωστόσο, στα μέσα Ιουνίου ανακοινώθηκε ότι ο ρόλος της κόπηκε από την ταινία για να δοθεί μεγαλύτερη έμφαση στν Πίτερ Πάρκερ και στν Γκουεν Στεΐσι και στην σχέση τους.

Γυρίσματα

Στις 4 Φεβρουαρίου 2013 ο Μαρκ Γουεμπ ανακοίνωσε στον προσωπικό του λογαριασμό στο Twitter ότι τα γυρίσματα είχαν ξεκινήσει. Η Sony ανακοίνωσε ότι αυτή η ταινία θα είναι η πρώτη ταινία Spider-Man η οποία θα γυριστεί εξ ολοκλήρου στη Νέα Υόρκη.Τελικά η ταινία κατέληξε να γίνει η μεγαλύτερη παραγωγή ταινίας στην πολιτεία της Νέας Υόρκης. Στις 25 Ιουνίου ο Μαρκ Γουεμπ ανακοίνωσε στο Twitter του ότι τα γυρίσματα είχαν ολοκληρωθεί.

Κριτικές

Η ταινία έλαβε μικτές κριτικές από τους κριτικούς και τους φαν γενικά,Οι κύριες επικρίσεις της ταινίας ήταν για την χρονική της διάρκεια, για τους χαρακτήρες της καθώς και για το σενάριο. Παρόλα αυτά τα οπτικά εφέ, η ερωτική χημεία μεταξύ του Άντριου Γκάρφιλντ και της Έμμα Στόουν, η ερμηνεία του Ντεΐν ΝτεΧάαν, οι σκηνές δράσης καθώς και το μουσικό σκορ του Χανς Ζίμμερ επαινέθηκαν πάρα πολύ γενικά.

Box office

Με προϋπολογισμό 255.000.000 δολάρια,η ταινία The Amazing Spider-Man 2 έκανε άνοιγμα σαββατοκύριακου στην 1η θέση με 91 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 202 εκατομμύρια δολάρια και στον υπόλοιπο κόσμο συγκέντρωσε 506 εκατομμύρια δολάρια.  Παγκοσμίως απέφερε 708 εκατομμύρια δολάρια.
Φίλιππος Εμμανουήλ του Μερκέρ

Βιογραφία

Ήταν ο μεγαλύτερος από τους γιους του Νικολάου δούκα του Μερκέρ και της 2ης συζύγου του Ιωάννας της Σαβοΐας, κόρης του Φιλίππου δούκα του Νεμούρ. Το 1577 απεβίωσε ο πατέρας του και τον διαδέχθηκε ως δούκας του Μερκέρ.
Ο πατέρας του από τον 1ο του γάμο είχε κόρη τη Λουίζα, που το 1575 παντρεύτηκε τον Ερρίκο Γ΄ της Γαλλίας, τελευταίο των Βαλουά. Το 1582 τοποθετήθηκε κυβερνήτης της Βρετάνης από τον Ερρίκο Γ΄. Το 1588 ανέλαβε την αρχηγία της Καθολικής Μερίδας της Βρετάνης και ανακηρύχθηκε προστάτης της Ρωμαιοκαθολικής Εκκλησίας της επαρχίας αυτής.
H σύζυγός του Μαρία ήταν απόγονος της Ιωάννας των Ντρέ. To 1341 είχε αποβιώσει ο δούκας της Βρετάνης και για τη διαδοχή διαπληκτίστηκαν η ανιψιά του Ιωάννα και ο ανιψιός του Ιωάννης Δ΄ της Βρετάνης. Ο δεύτερος πήρε το δουκάτο, αλλά η Ιωάννα και οι απόγονοί της το διεκδικούσαν. Ο Φίλιππος-Εμμανουήλ επικαλούμενος το δικαίωμα αυτό της συζύγου του, προσπάθησε να γίνει ανεξάρτητος στην επαρχία αυτή: οργάνωσε Κυβέρνηση στη Νάντη και αποκαλούσε τον γιο του δούκα της Βρετάνης.
Συμμάχησε με την Ισπανία και συνέχισε να πιέζει για την ανεξαρτησία του, ακόμη και όταν έγινε βασιλιάς ο Ερρίκος Δ΄ της Γαλλίας. Ο νέος ηγεμόνας έστειλε εναντίον του στρατό υπό τον Ερρίκο των Βουρβόνων δούκα του Μονπανσιέ, αλλά με τη συνδρομή των Ισπανών νίκησε ο Φίλιππος-Εμμανουήλ στη μάχη του Κραν το 1592. Τότε ο Ερρίκος Δ΄, με τη βοήθεια Αγγλικού στρατού, εκστράτευσε προσωπικά εναντίον του και έλαβε την υποτέλειά του στο Άνγκερς το 1598. Ο βασιλιάς πάντρεψε τον νόθο γιο του Καίσαρα δούκα του Βαντόμ με τη Φραγκίσκη, κόρη του δούκα του Μερκέρ, ο οποίος εξασφάλισε τον έλεγχο της Βρετάνης.
Έπειτα ο Φίλιππος-Εμμανουήλ μετέβη στην Ουγγαρία, όπου προσχώρησε στην υπηρεσία του Ροδόλφου Β΄ των Αψβούργων· πολέμησε εναντίον των Τούρκων και το 1601 κατέλαβε το Σεκεσφεχερβάρ. Απεβίωσε το επόμενο έτος.
Θεόδωρος Γ. Παπανικολάου

Βιογραφικά στοιχεία

Γεννήθηκε στην Πυρσόγιαννη, μαστοροχώρι της Ηπείρου, και μεγάλωσε μαθαίνοντας την δουλειά από τον πατέρα του, Γεώργιο Παπανικολάου (1857-1920) και από τον εμπειροτέχνη μηχανικό Βασίλη Τσουλούφη ο οποίος αργότερα υπήρξε και συνεργάτης του. Μικρός ταξίδεψε στην Αίγυπτο και δούλεψε στην κατασκευή του φράγματος του Ασουάν. Κατά τη διάρκεια έργων που πραγματοποίησε στη περιοχή της Μεσσηνίας και στην Καλαμάτα, γνώρισε και παντρεύτηκε την Αφροδίτη Φατούρου με την οποία απέκτησε πέντε παιδιά.
Από το 1920 εγκαταστάθηκε στο Αγρίνιο και δραστηριοποιήθηκε επαγγελματικά κυρίως στη περιοχή της Αιτωλοακαρνανίας έως και τον θάνατό του. Ήταν ένας από τους ελάχιστους εμπειροτέχνες αρχιτέκτονες της εποχής του που είχε την δυνατότητα να εκδίδει και να υπογράφει επίσημες άδειες κατασκευής οικοδομών κατά την περίοδο εφαρμογής της ελεγχόμενης δόμησης, έχοντας επίσημη άδεια του Υπουργείου Δημοσίων Έργων. Παράλληλα υπήρξε κάτοχος πολλών επαγγελματικών πτυχίων του Υπουργείου Δημοσίων Έργων με δυνατότητα κατασκευής μεγάλων οικοδομικών και οδοποιητικών έργων, με την ιδιότητα του εργολήπτη. Έζησε το μεγαλύτερο μέρος της ζωής του στο Αγρίνιο.
Ο μάστορας Πέτρος Περώνης και ο πολιτικός μηχανικός Λεωνίδας Σπ. Δόβας (1948) αναφέρουν: «στο Αγρίνιο μιλάνε με μεγάλη εκτίμηση για τον μπάρμπα Θόδωρο Παπανικολάου που πρέπει να ήταν από τους καλύτερους μάστορες, με ικανότητα σπουδαίου λαϊκού αρχιτέκτονα, με αλάθητο και ασκημένο αισθητήριο, όχι μόνο για την κατασκευή αλλά και για τη μελέτη - σχεδιασμό σύνθετων αρχιτεκτονικών κατασκευών όπως εκκλησίες, σχολεία, αποθήκες, γέφυρες. Λέγεται ακόμα ότι κατασκεύασε ολόκληρους οικισμούς».
Spinmaster

Τρόπος παιχνιδιού

Το παιχνίδι ξεκινάει στη Μαδρίτη της Ισπανίας. Μπορούν να παίξουν μέχρι δύο παίκτες. Ο πρώτος ελέγχει τον Johnny και ο δεύτερος τον Tom, ενώ όπλα τους είναι τα γιογιό. Με αυτά χτυπούν εχθρούς και σεντούκια θησαυρών που περιέχουν καλύτερα όπλα. Επίσης, οι χαρακτήρες μπορούν να κάνουν τακλ και να χρησιμοποιήσουν ειδικές ακραίες επιθέσεις που εξοντώνουν κάθε ασήμαντο εχθρό και κάνουν σημαντική ζημιά στα bosses.
Νέφθυς

Ο μύθος

Θεά των νεκρών αρχικά, η Νέφθυς μεταβλήθηκε μέσω του μύθου του Όσιρι σε δεύτερη κόρη του Γκεμπ και της Νουτ. Καθώς δεν κατόρθωσε να αποκτήσει παιδί από τον Σετ, τον δευτερότοκο αδελφό της, επιθύμησε να αποκτήσει παιδί από τον Όσιρι, τον πρωτότοκο αδελφό της. Για να εκπληρώσει τον σκοπό της τον μέθυσε και συνευρέθηκε μαζί του χωρίς εκείνος να έχει συνείδηση του τι συνέβαινε. Καρπός αυτής της ένωσης ήταν ο Άνουβις.
Σύμφωνα με τον παραπάνω μύθο, η Νέφθυς συμβολίζει τις παρυφές της ερήμου, που γονιμοποιούνται ενίοτε, όταν η πλημμύρα του Νείλου φθάνει στο ύψιστο σημείο της. Όταν ο Σετ δολοφόνησε τον αδελφό του, η Νέφθυς τον εγκατέλειψε και αφού ενώθηκε με τους υπερασπιστές του Όσιρι, βοήθησε την αδελφή της Ίσιδα να μομμιοποιήσει το πτώμα του δολοφονηθέντος θεού, απαγγέλοντας εναλλάξ μαζί της τα τις νεκρικές επωδούς, το κείμενο των οποίων διεσώθηκε μέχρι τις ημέρες μας χάρις σε έναν πάπυρο.
Χρήστος Μαγκώτσιος

Καριέρα

Ο Μαγκώτσιος αποφοίτησε από το ΤΕΦΑΑ Θεσ/νίκης το 1986 και ξεκίνησε την προπονητική του καριέρα τρία χρόνια αργότερα, όταν ανέλαβε τα τμήματα υποδομής και το ανδρικό τμήμα του Αριστοτέλη Επανωμής.
Το 1992, ανέλαβε τον Αίαντα Ευόσμου, με τον οποίο κατέκτησε το πρωτάθλημα και το κύπελλο της ΕΚΑΣΘ το 1996, πριν αναλάβει ως βοηθός προπονητή στην ομάδα του Άρη. Υπό τις οδηγίες του Σλόμπονταν Σούμποτιτς, οι "κίτρινοι" κατέκτησαν το κύπελλο Κόρατς του 1997 και την επόμενη σεζόν ξεκίνησαν πολλά υποσχόμενοι, αλλά λόγω οικονομικών προβλημάτων αποδυναμώθηκαν, παραμένοντας με ένα βασικό κορμό έξι αθλητών. Παρ' όλα αυτά, με τον Μαγκώτσιο στον πάγκο, κατέκτησαν το κύπελλο Ελλάδας, κερδίζοντας την ομάδα της ΑΕΚ με 71-68.
Ο Μαγκώτσιος συνέχισε ως βοηθός στον Άρη μέχρι το 2001, όταν συμφώνησε με τον Απόλλωνα Λεμεσού, κατακτώντας το κύπελλο Κύπρου του 2002, κερδίζοντας στον τελικό τον ΑΠΟΕΛ με 66-51.
Ακολούθησαν οι συνεργασίες του με την Ολύμπια Λάρισας και την Ξάνθη, πριν ενταχθεί στο δυναμικό της Greek Basketball Academy, όπου παρέμεινε μέχρι το 2015.
Θεόδωρος Στάθης

Βιογραφικά στοιχεία

Γεννήθηκε το 1937 στην Κοιλάδα Λάρισας. Σπούδασε μηχανολόγος μηχανικός στο Πολυτεχνείο της Βιέννης, και συνέχισε τις σπουδές του στο Πανεπιστήμιο Columbia της Νέας Υόρκης, του οποίου αναγορεύτηκε διδάκτορας Θετικών Επιστημών στον τομέα της Βιοφυσικής.
Ακολούθησε ακαδημαϊκή καριέρα και δίδαξε στα πανεπιστήμια Columbia και Manhattan College στις ΗΠΑ, και στο Πανεπιστήμιο Πατρών στην Ελλάδα. Δίδαξε, επίσης, ως επισκέπτης καθηγητής, στο Τμήμα Διπλωματικών και Ευρωπαϊκών Πολιτικών και Οικονομικών Σπουδών του Πανεπιστημίου Μακεδονίας, με αντικείμενα διδασκαλίας την Αμυντική Πολιτική και Εθνική Ασφάλεια, Εξωτερική Πολιτική και Ασφάλεια Ευρωπαϊκής Ένωσης και Διεθνή Θέματα Ασφάλειας και Συνεργασίας.
Υπήρξε γραμματέας της Παναμερικανικής Επιτροπής για την Αυτοδιάθεση της Κύπρου (1963 - 1967), πρόεδρος της αμερικανικής Αντιδικτατορικής Επιτροπής για την Δημοκρατία και την Ελευθερία στην Ελλάδα, μέλος του Εθνικού Συμβουλίου του ΠΑΚ και ιδρυτικό μέλος του ΠΑΣΟΚ. Στο ΠΑΣΟΚ διετέλεσε μέλος και αναπληρωτής γραμματέας της Επιτροπής Διεθνών Σχέσεων, υπεύθυνος του τομέα Ασφάλειας και Συνεργασίας.
Ήταν βουλευτής Λάρισας με το ΠΑΣΟΚ από το 1981 ως το 1990, από το 1993 ως το 1996, και από το 1997 ως το 2000 (το 1997 αντικατέστησε το Νίκο Φλώρο, του οποίου η εκλογή ακυρώθηκε).
Στις κυβερνήσεις του Ανδρέα Παπανδρέου, διετέλεσε υφυπουργός Εθνικής Άμυνας από τον Απρίλιο του 1986 μέχρι τον Σεπτέμβριο του 1987, αναπληρωτής υπουργός Πολιτισμού από τον Ιούνιο του 1988 μέχρι τον Μάρτιο του 1989, και υπουργός Γεωργίας από τον Σεπτέμβριο του 1995 μέχρι τον Ιανουάριο του 1996. Στο υπουργείο Εθνικής Άμυνας, η θητεία του συνέπεσε με την ελληνοτουρκική κρίση του Μαρτίου 1987, την οποία χειρίστηκε μαζί με τον υπουργό Γιάννη Χαραλαμπόπουλο.
950 Αρένσα

Φυσικά χαρακτηριστικά

Η μέση διάμετρος της Αρένσα εκτιμάται σε 15,03 ± 1,8 χιλιόμετρα. O φασματικός τύπος της είναι S (λιθώδης), ενώ το άλβεδό της είναι 0,1793 ± 0,054. Είναι άγνωστο αν και με ποια περίοδο περιστρέφεται η Αρένσα γύρω από τον εαυτό της.
Ιουστίνη Φραγκούλη - Αργύρη

Δημοσιογραφικό και συγγραφικό έργο

Γεννήθηκε στη Λευκάδα το 1959. Τα σχολικά και γυμνασιακά της χρόνια τα πέρασε στη Λευκάδα. Σπούδασε στη Νομική Σχολή του Πανεπιστημίου Αθηνών και αποφοίτησε από το Πολιτικό Τμήμα της το 1983. Μετά την αποφοίτησή της, εργάστηκε σε περιοδικά και ημερήσιες εφημερίδες της Ελλάδας μέχρι το 1989. Έκτοτε είναι εγκαταστημένη στο Μόντρεαλ του Καναδά, όπου εργάζεται ως ανταποκρίτρια του Αθηναϊκού Πρακτορείου Ειδήσεων και του Εθνικού Κήρυκα της Νέας Υόρκης, ενώ παλαιότερα έχει συνεργαστεί με την Ελληνική Ραδιοφωνία Τηλεόραση (ΕΡΤ) και σε διαφόρα αθηναϊκά έντυπα και περιοδικά. Είναι τακτική συνεργάτρια των ελληνικών προγραμμάτων του πολυεθνικού ραδιοσταθμού "CFMB Montréal", καθώς και άλλων ομογενειακών μέσων ενημέρωσης, όπως σε ομογενειακές τηλεοπτικές εκπομπές, εφημερίδες, περιοδικά και άλλα.
Έχει ασχοληθεί εκτεταμένα με την ιστορία της Ομογένειας στις Ηνωμένες Πολιτείες και άρχισε το συγγραφικό της έργο το 2000, εκδίδοντας τη βιογραφία του Αρχιεπισκόπου Αμερικής Σπυρίδωνα. Τα περισσότερα βιβλία της, βασίζονται σε βιογραφίες αληθινών προσώπων. Το έργο «Πετάει, πετάει το σύννεφο» μιλά για την ιστορία της οικογένειας της, τα «Ψηλά τακούνια για πάντα» αναφέρεται στις ιστορίες των συμμαθητριών της στην Λευκάδα, το «Για την Αγάπη των Άλλων» βασίζεται στην προσωπική ιστορία του Ελληνοαμερικανού επιχειρηματία Τζον Κατσιματίδη. Είναι μέλος της Εταιρείας Γαλλόφωνων Συγγραφέων του Κεμπέκ (UNEQ), καθώς και της Ομοσπονδίας Αγγλόφωνων Συγγραφέων του Κεμπέκ (QWF).

Απόδοση τιμών και διακρίσεις

Τον Νοέμβριο του 2010, τιμήθηκε από τον Δήμο του Μόντρεαλ, μαζί την σκηνοθέτη και παραγωγό Αύρα Γεωργίου, για την προσφορά της στην διάδοση των γραμμάτων και των τεχνών της ελληνικής ομογένειας. Τον Νοέμβριο του επόμενου χρόνου, ανέλαβε μαζί με τον δημοσιογράφο και συγγραφέα Μιχάλη Ιγνατίου, το Φεστιβάλ Βιβλίου Ελλήνων Συγγραφέων, που διοργάνωσε η Πρεσβεία της Ελλάδας στην Ουάσινγκτον.
Αλβέρτος Β΄ της Γερμανίας

Βιογραφία

Γεννήθηκε στη Βιέννη και ήταν ο γιος του Αλβέρτου Δ΄ δούκα της Αυστρίας και της Ιωάννας-Σοφίας των Βίττελσμπαχ, κόρης του Αλβέρτου Α΄ δούκα της Βαυαρίας.
Μεγάλη Δούκισσα Ελένη Βλαδιμήροβνα της Ρωσίας

Γέννηση

Η μεγάλη δούκισσα Ελένη γεννήθηκε στις 17 Ιανουαρίου 1882 στο Τσάρσκογιε Σελό, Αγία Πετρούπολη, είχε τρία μεγαλύτερα αδέλφια: τον Κύριλλο, τον Μπόρις και τον Αντρέι, είχε μια αγγλίδα νταντά και μιλούσε τα αγγλικά ως πρώτη γλώσσα. Η νεαρή Έλενα είχε μια ιδιοσυγκρασία και μερικές φορές ήταν εκτός ελέγχου. Όταν πόζαρε για έναν καλλιτέχνη στην ηλικία των τεσσάρων, άρπαξε ένα χάρτινο μαχαίρι και απείλησε τη νοσοκόμα της, η οποία κρύφτηκε πίσω από τον καλλιτέχνη. "Η μικρή κυρία κατόπιν έστρεψε την προσοχή της σε μένα, με τα μαύρα μάτια της να φλέγονται με μανία", θυμάται ο καλλιτέχνης. Η Ελένη, μεγάλωσε μια μητέρα, η οποία ήταν άκρως συνειδητή της κοινωνικής θέσης της, και θεωρήθηκε επίσης σνομπ από κάποιους. "Κακομοίρα, μικρό πράγμα, λυπάμαι γι 'αυτήν", έγραψε μια κοινωνική αντίπαλος της μητέρας της, η Χήρα Αυτοκράτειρα Μαρία Φιόντοροβνα, "Γιατί είναι πραγματικά πολύ γλυκιά, αλλά ματαιόδοξη και αρκετά επιβλητική".

Η ζωή στην εξορία

Η οικογένεια ήταν επηρεασμένη ύστερα από την αναταραχή της Ρωσικής Επανάστασης του 1917 και την επακόλουθη αναταραχή στην Ελλάδα, στην οποία ανακηρύχθηκε η δημοκρατία και είχε ως αποτέλεσμα η οικογένεια να ζήσει στη Γαλλία για ένα χρόνο. 
Ενώ ζούσε στη Γαλλία η μεγάλη δούκισσα Ελένη συμμετείχε ενεργά στο φιλανθρωπικό έργο για τους Ρώσους εξόριστους, και ιδιαίτερα για τα παιδιά. Σύντομα τα χρήματα λόγω της εξορίας τους από την Ελλάδα και η απώλεια του ρωσικού εισοδήματος, ο πρίγκιπας Νικόλαος και η οικογένεια του ζούσαν σε μειωμένες, αλλά κομψές, συνθήκες. Η υπέροχη συλλογή κοσμημάτων της μεγάλης δούκισσας Ελένης καθώς και τα έργα τέχνης του πρίγκιπα Νικολάου ήταν πηγές του εισοδήματος τους. 
Η μεγάλη δούκισσα Ελένη έμεινε χήρα, στις αρχές του 1938, καθώς ο πρίγκιπας Νικόλαος υπέστη καρδιακή προσβολή και πέθανε ξαφνικά. Η ίδια παρέμεινε στην Ελλάδα καθ 'όλο τον Β' Παγκόσμιο Πόλεμο, όπου και πέθανε στις 13 Μαρτίου 1957 και ετάφη στο βασιλικό κοιμητήριο στο Τατόι. Είχε κληροδοτήσει την προσωπικής της βιβλιοθήκη στην Σχολή Αναβρύτων.
Συμφωνία της Τάτα

Η Συμφωνία της Τάτα, (σερβικά : Споразум у Тати) ήταν μια συνθήκη ανάμεσσα στο Δεσποτάτο της Σερβίας και το Βασίλειο της Ουγγαρίας που έγινε τον Μάιο του 1426. Το όνομα της προέρχεται από την πόλη Τάτα της Ουγγαρίας στην οποία υπογράφηκε η συνθήκη.
Η συμφωνία προέβλεπε ότι ο βασιλιάς της Ουγγαρίας θα ήταν επικυρίαρχος του δεσπότη της Σερβίας Στεφάν Λαζάρεβιτς. Το πιο άμεσο αποτέλεσμα αυτής της συμφωνίας ήταν να επιστραφεί το Βελιγράδι, και ο δεσπότης Τζούρατζ Μπράνκοβιτς να χτίσει μια νέα πρωτεύουσα το Σμεντέρεβο.
170 Μαρία

Φυσικά χαρακτηριστικά

Η μέση διάμετρος της Μαρίας υπολογίσθηκε σε 44,3 χλμ. Ο φασματικός της τύπος είναι S (λιθώδης), ενώ το άλβεδό της είναι 0,158. Η Μαρία περιστρέφεται γύρω από τον εαυτό της μία φορά κάθε 13 ώρες και 8 λεπτά.
Δύμες

Τοποθεσία

Οι Δύμες είναι βρίσκονται σε απόσταση 40 χιλιομέτρων από τη Λεμεσό, στη γεωγραφική περιφέρεια της Πιτσιλιάς. Είναι κτισμένες σε υψόμετρο 910 μέτρων από την επιφάνεια της θάλασσας.  Συνορεύουν στα δυτικά με το Πελένδρι, στα βορειοδυτικά με τον Αμίαντο, στα βόρεια με την Κυπερούντα, στα ανατολικά με τα Αγρίδια και στα νότια με την Ποταμίτισσα.

Ονομασία

Η ονομασία του χωριού πιθανολογείται ότι προέρχεται από την αρχαία πόλη Δύμη, που βρισκόταν στην Αχαία. Ήταν η πατρίδα του Κηφέα, ενός εκ των αρχηγών των πρώτων Ελλήνων αποίκων που εγκαταστάθηκαν στην Κύπρο περίπου το 1200 π.Χ..

Ιστορία

Το χωριό υπήρξε φέουδο του Αλουίς Μερί, μεταξύ 1464 μ.Χ. και 1468 μ.Χ., σύμφωνα με τον Φλώριο Βουστρώνιο.

Φυσικό περιβάλλον

Στις καλλιεργήσιμες εκτάσεις του χωριού καλλιεργούνται μηλιές, ελιές, αμυγδαλιές, καρυδιές, λαχανικά και αμπέλια.
Who Is It (τραγούδι, Μπιορκ)

Ιστορικό

Η αρχική εκδοχή του "Who Is It" γράφτηκε από την ίδια, μαζί με τον Πολωνό Bogdan Raczynski, σε συνάντησή τους στη Νέα Υόρκη το 2000. Όταν το "Embrace Fortress" ήταν έτοιμο, η Μπιορκ αποφάσισε να μην το συμπεριλάβει στο Vespertine, θεωρώντας οτι ανήκε σε "διαφορετική οικογένεια": σύμφωνα με εκείνη, το Vespertine ήταν "εσωστρεφές και ντροπαλό και ένας όχι τόσο φυσικός δίσκος" και θεωρούσε ότι αυτό ήταν ένα φυσικό τραγούδι που έγραψε όταν ένιωθε ξανά δυνατή. Ο Raczynski από τη μεριά του δεν επιθυμούσε η δική του εκδοχή να γίνει διαθέσιμη, λέγοντας ότι ήταν ένα όμορφο πράγμα που έκαναν μαζί και οτι ο κόσμος χρειάζεται "μυστήριο και ρομαντισμό". Παρ' όλα αυτά, κυκλοφόρησε από τη Rephlex Records σε περιορισμένο αριθμό βινυλίων.
Η Μπιορκ ασχολήθηκε με το τραγούδι όταν έκανε ηχογραφήσεις για το Medúlla και το μετονόμασε σε "Who Is It". Το ηλεκτρονικό ντουέτο Matmos επίσης βοήθησαν στη δημιουργία του, κάνοντας ήχους στο ρεφρέν με συνθεσάιζερ, τα οποία εκείνη αργότερα μιμήθηκε με τη φωνή της. Ήταν επίσης το πρώτο τραγούδι, στο οποίο ο beat boxer Rahzel έκανε το beat μονομιάς σε μια ηχογράφηση.

Μουσικό βίντεο

Το μουσικό βίντεο για το "Who Is It" γυρίστηκε το Σεπτέμβριο του 2004 στην Ισλανδία, στο λόφο Hjörleifshöfði και σκηνοθετήθηκε από τη Dawn Shadforth. Έκανε πρεμιέρα στα εγκαίνια του δρωμένου "Islande de glace et de feu" στο Παρίσι, στις 27 Σεπτεμβρίου 2004. Το φόρεμα δημιούργησε ο φίλος της, Alexander McQueen, τον οποίο η Μπιορκ πλησίασε και του ζήτησε ένα φόρεμα "που να μοιάζει με καμπάνα". Εκείνος έκανε τότε ένα σύντομο περίγραμμα του σχήματος και στάλθηκε στην Ισλανδία για τη λήψη, μετά την έγκριση της ίδιας, χωρίς να χρειαστεί να το συζητήσουν περαιτέρω. Εξάλλου, του έδειχνε μεγάλη εμπιστοσύνη λόγω της στενής τους σχέσης. Συνδύασε το φόρεμα με δερμάτινες μπότες και μια μάσκα φτιαγμένη από μαλλιά.
Το Βίντεο χωρίζεται σε σκηνές μέρας και νύχτας σε μια έρημο, με τη Μπιορκ να χορεύει ζωηρά στο τραγούδι. Σε κάποιες στιγμές, κρατάει δύο Σιβηριανά Χάσκυ ή παίζει με καμπάνες. Επίσης, κατά τη διάρκεια του βίντεο προβάλλονται παιδιά να παίζουν με καμπάνες, φορώντας ρούχα, καλυμμένα με κουδουνάκια. Συμμετέχει επίσης η χορωδία από καμπάνες, αποτελούμενη από τις Júnia, Salka, Kaktus, Örnólfur, Daði και Gabríel, από τη "Bústaðakirkja Bell Choir". Η εκδοχή που παίζει στο βίντεο είναι διαφορετική από το τραγούδι του άλμπουμ, αφού όλη η μουσική από φωνητικά αφαιρέθηκε και αντικαταστάθηκε από μια νέα μίξη με καμπάνες.